Diari Oficial de la Generalitat Valenciana


Sumari del DOGV 3056, del 13-08-1997 (1997/9253)

ORDRE d'11 de juliol de 1997, de la Conselleria de Cultura, Educació i Ciència, per la qual s'estableix l'atribució docent de matèries optatives d'oferta general de l'Educació Secundària Obligatòria a les corresponents especialitats de professorat d'Educació Secundària i professors tècnics de Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/07/11/(1)/dof/vci/html**

### Dades del document

Número de DOGV
:   3056

Data del DOGV
:   13-08-1997

Secció del DOGV
:   DISPOSICIONS GENERALS

Número del document
:   1997/9253


Data del document
:   11-07-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE d'11 de juliol de 1997, de la Conselleria de Cultura, Educació i Ciència, per la qual s'estableix l'atribució docent de matèries optatives d'oferta general de l'Educació Secundària Obligatòria a les corresponents especialitats de professorat d'Educació Secundària i professors tècnics de Formació Professional.  
El Decret 47/1992, de 30 de març, del Govern Valencià (DOGV del 6 d'abril), que estableix el currículum de l'Educació Secundària Obligatòria (ESO) en la Comunitat Valenciana, determina en l'article sisè l'existència de matèries optatives, la determinació i la regulació de les quals són competència de la Conselleria de Cultura, Educació i Ciència.  
L'Ordre de 9 de maig de 1995 (DOGV del 5 de juliol), de la Conselleria de Cultura, Educació i Ciència, va regular les característiques, el catàleg i el procediment d'autorització de les matèries optatives en l'àmbit territorial de la Comunitat Valenciana.  
La Resolució de 19 de juliol de 1996 (DOGV del 29 de juliol), de la Secretaria General i les direccions generals de Centres Docents, d'Ordenació i Innovació Educativa i Política Lingüística i de Personal, sobre ordenació acadèmica i organització de l'activitat docent dels centres de titularitat de la Generalitat Valenciana que durant el curs 96-97 impartesquen ensenyaments d'ESO, estableix en l'annex I la dedicació general (horari setmanal) de les matèries optatives en cada un dels cicles i cursos.  
Determinat per tant l'àmbit acadèmic, les característiques curriculars i el catàleg i les condicions per a l'autorització i la impartició de les matèries optatives, resta la determinació de la seua atribució docent a les especialitats del cos de professors d'Ensenyament Secundari i professors tècnics de Formació Professional.  
El RD 1.701/1991, de 29 de novembre, va establir les especialitats del Cos de Professors d'Ensenyament Secundari, va adscriure els professors corresponents i va determinar les àrees i les matèries que havien d'impartir. El seu article 6é faculta les administracions educatives a determinar l'atribució docent de les matèries optatives a les esmentades especialitats. No obstant això, l'esmentat reial decret no regulava les noves especialitats derivades de les titulacions de Formació Professional específica ni l'adscripció dels professors de Tecnologia i Pràctiques procedents del Cos de Professors Numeraris d'Escoles de Mestria Industrial o les habilitacions per a la docència corresponents.  
El RD 1.635/95, de 6 d'octubre, adscriu el professorat dels cossos de Professors d'Ensenyament Secundari i Professors Tècnics de Formació Professional a les especialitats pròpies en la Formació Professional i en la disposició addicional cinquena modifica el RD 1.701/1991, tot i atribuint a les administracions educatives la determinació de les especialitats del Cos de Professors Tècnics de Formació Professional que podran impartir les matèries optatives referides a la iniciació professional de l'ESO en els centres en què estiguen destinats.  
Establit per tant el marc regulador de les especialitats i les possibilitats d'atribució docent i en virtut de les competències que estableix l'article 17 del Decret 32/1997, de 26 de febrer, del Govern Valencià, és procedent regular l'atribució docent de les matèries optatives de l'Educació Secundària Obligatòria a les especialitats dels cossos de Professors d'Ensenyament Secundari i de Professors Tècnics de Formació Professional.  
En conseqüència i en virtut de les competències que em confereix l'article 35 de la Llei 5/1983 de 30 de desembre, de Govern Valencià,  
ORDENE  
Primer  
1. El Reial Decret 1.701/1991, de 29 de novembre, que estableix les especialitats del cos de professors d'Ensenyament Secundari i hi adscriu tant el professorat com les àrees o matèries que ha d'impartir, atribueix en l'annex IV l'àrea de Cultura Clàssica a les especialitats de Grec i Llatí i les llengües estrangeres a les corresponents especialitats d'Alemany, Francès, Anglès, Italià i Portuguès.  
2. La resta de matèries optatives per a l'Educació Secundària Obligatòria regulades per a la Comunitat Valenciana per l'Ordre de 9 de maig de 1995 (DOGV del 5 de juliol), seran atribuïdes a les especialitats del cos de Professors d'E. Secundària que figuren en el quadre annex I.  
Segon  
Les optatives Habilitats socials, Papers socials de dones i homes i Cultura popular podran ser atribuïdes a qualsevol especialitat del professorat. En aquest supòsit el director territorial de Cultura i Educació, amb l'informe previ de la Inspecció educativa, a proposta de la Direcció del centre, després d'escoltar el claustre de professors, realitzarà l'atribució en funció de l'experiència prèvia del professor i altres formacions complementàries.  
Tercer  
Les matèries optatives d'Orientació i Iniciació Professional i Iniciació al Món Laboral (miniempreses) vinculades a l'oferta de cicles formatius de FP que estiguen autoritzats, s'atribueixen a les especialitats del cos de professors tècnics de Formació Professional que figuren en l'annex II.  
Quart  
En el supòsit de no haver-hi disponibilitat horària del professorat de l'especialitat corresponent, el director territorial de Cultura i Educació, amb l'informe previ de la Inspecció educativa i a proposta de la Direcció del centre, després d'escoltar el claustre de professors, realitzarà l'atribució al professor amb disponibilitat horària en què concórreguen titulació, formació o experiència prèvia suficient, concordant amb la matèria optativa corresponent. Aquesta atribució docent serà vàlida únicament per a cada curs acadèmic.  
Cinquè  
Els professors amb destinació definitiva dels identificatius de cos NRP A 31 i A 34, a extingir, podran tenir atribució docent en les optatives no atribuïdes a especialitat, indicades en el número segon, així com en les optatives que no pogueren ser impartides tot i haver-hi prou demanda, sempre que hi concórreguen les circumstàncies i amb les condicions indicades en l'article quart.  
Sisè  
L'atribució d'optatives indicada en els articles anteriors, en tots els supòsits en què comporte completar horari personal, ha de ser voluntàriament acceptada pel professor.  
DISPOSICIONS TRANSITÒRIES  
Primera  
En els centres d'Educació Primària que estiguen autoritzats transitòriament a impartir el 1r cicle d'Educació Secundària Obligatòria, les optatives autoritzades per a l'esmentat cicle seran impartides pels mestres adscrits o habilitats si s'escau a les especialitats corresponents de EGB d'acord amb l'equivalència establida en l'annex III i voluntàriament acceptada pel mestre.  
Segona  
L'optativa d'informàtica, en el 1r cicle, podrà ser atribuïda pel director del centre a qualsevol especialitat del professorat d'acord amb les indicacions de l'article segon i sempre que siga acceptada voluntàriament pel mestre.  
DISPOSICIONS FINALS  
Primera  
La direcció de cada centre complirà i farà complir el que estableix aquesta ordre i adoptarà les mesures necessàries perquè el seu contingut siga conegut per tots els membres de la comunitat educativa.  
Segona  
La Inspecció educativa vetlarà pel compliment del que estableix aquesta ordre.  
Tercera  
Els directors territorials de Cultura i Educació resoldran en l'àmbit de la seua competència els problemes que hi haja en l'aplicació d'aquesta ordre.  
València, 11 de juliol de 1997  
El conseller de Cultura, Educació i Ciència,  
FRANCISCO E. CAMPS ORTÍZ


Còpia Permalink ELI